এম এ বাছিত, নবীগঞ্জ থেকে ॥ নবীগঞ্জে ছাত্রদলের দু’নেতাকে বহিস্কার ও প্রত্যাহারের ঘটনায় সৃষ্ট ভুল বুঝাবুঝির অবসান ঘটিয়ে আসন্ন উপজেলা নির্বাচনে বিএনপি ও ১৯ দলের সমর্থিত প্রার্থী উপজেলা বিএনপির সাধারণ সম্পাদক মুজিবুর রহমান সেফুকে নিয়ে কেন্দ্রীয় নেতা আলহাজ্ব শেখ সুজাত মিয়ার নেতৃত্বে ঐক্যবদ্ধভাবে মাঠে নেমেছে বিএনপি ও সহযোগী সংগঠনের নেতাকর্মীরা। গতকাল সোমবার বিকালে শেখ সুজাত মিয়ার বাসভবনে নবীগঞ্জ উপজেলা ও পৌর বিএনপি এবং সহযোগী সংগঠনের এক কর্মী সভায় এ বিরোধের অবসান হয়। এতে তৃর্ণমুল পর্যায়ের নেতাকর্মীরা উপস্থিত ছিলেন। এ সময় ছাত্রনেতা মুরাদ ও সোহেলকে গত ৮ মার্চ কেন্দ্রীয় দপ্তর দল থেকে বহিস্কারের পত্র দেখালে নেতাকর্মীরা উজ্জীবিত হয়ে উঠে। কেন্দ্রীয় বিএনপির নির্বাহী সদস্য ও সাবেক এমপি এবং উপজেলা নির্বাচনের প্রধান সম্বনয়কারী ...